ເຂື່ອນນໍ້າງື່ມ 2 ຜະລິດໄຟຟ້າ ສົ່ງອອກແລ້ວ
ໂຄງການ​ເຂຶ່ອນນໍ້າ​ງື່ມ 2 ​ໄດ້​ເລີ່​ມ​ຜະລິດ​ກະ​ແສ​ໄຟຟ້າ​ເປັນບາງ​ສ່ວນ ​ເພື່ອ​ສົ່ງ​ອອກ​ໄປ​ໄທ​.
ໂຄງການເຂື່ອນນໍ້າງື່ມ 2 ໄດ້ເລີ່ມການຜະລິດກະແສໄຟຟ້າບາງສ່ວນເພື່ອສົ່ງອອກໄປໄທແລ້ວ ສ່ວນໂຄງການເຂື່ອນນໍ້າງື່ມ 3 ຈະເລີ່ມລົງມືດໍາເນີນການກໍ່ສ້າງໃນປີໜ້າເຊັ່ນດຽວກັນກັບໂຄງການ ຫົງສາລິກໄນຕ໌ ແລະໂຄງການເຂື່ອນເຊປຽນ-ເຊນ້ອຍ ທ່ານຈະຕຸພອນ ໂສພາລັກ ຜູ້ອໍານວຍການຝ່າຍບໍລິຫານຂອງພະລັງງານໄຟຟ້າຣາດຊະບຸຣີ ປະຈໍາລາວ ໄດ້ຖະແຫລງຢືນຢັນວ່າໂຄງການເຂື່ອນນໍ້າງື່ມ 2 ໃນແຂວງວຽງຈັນໄດ້ດໍາເນີນ ການກໍ່ສ້າງສຳເລັດແລ້ວ ໂດຍໃນປັດຈຸບັນນີ້ ກໍໄດ້ສໍາເລັດການທົດລອງຜະລິດກະແສໄຟ ຟ້າສໍາລັບເຄຶ່ອງຈັກໜ່ວຍທີ່ 1 ແລະກໍໄດ້ເລີ້ມສົ່ງອອກ ກະແສໄຟຟ້າທີ່ຜະລິດໄດ້ບາງສ່ວນ ໄປຂາຍໃຫ້ການໄຟຟ້າຝ່າຍຜະລິດແຫ່ງປະເທດໄທ ຫລື EGAT ແລ້ວ ນັບຈາກເດືອນກັນ ຍາເປັນຕົ້ນມາ ແຕ່ຢ່າງໃດກໍຕາມ ສໍາລັບການສົ່ງອອກກະແສໄຟຟ້າຈາກໂຄງການເຂຶ່ອນນໍ້າງື່ມ 2 ໄປຂາຍ ໃຫ້ກັບ EGAT ຂອງໄທໄດ້ຢ່າງຄົບຖ້ວນຕາມຄວາມອາດສາມາດທັງໝົດຂອງໂຄງການ ກໍ ຄື 615 MW ນັ້ນ ກໍຈະຕ້ອງມີການທົດລອງເດີນເຄຶ່ອງຈັກຜະລິດກະແສໄຟຟ້າໜ່ວຍທີ່ 2 ແລະ ໜ່ວຍທີ່ 3 ໃນເດືອນຕຸລາແລະເດືອນພະຈິກນີ້ ຕາມລໍາດັບ ຊຶ່ງຖ້າຫາກວ່າການທົດ ລອງເປັນໄປດ້ວຍດີ ກໍຈະເຮັດໃຫ້ສາມາດເລີ່ມສົ່ງກະແສໄຟຟ້າໃຫ້ກັບ EGAT ຂອງໄທໄດ້ ຢ່າງຄົບຖ້ວນ ນັບຈາກທ້າຍເດືອນທັນວາປີນີ້ເປັນຕົ້ນໄປ ເປັນລະຍະເວລາ 25 ປີນັ້ນເອງ ນອກນີ້ ບໍລິສັດພະລັງງານໄຟຟ້າຣາດຊະບຸລີ ກໍຍັງຈະສາມາດເລີ່ມລົງມືດໍາເນີນການກໍ່ສ້າງ ໂຄງການເຂື່ອນນໍ້າງື່ມ ທີ່ຢູ່ເໜືອໂຄງການເຂຶ່ອນນໍ້າງື່ມ 2 ຂຶ້ນໄປໄດ້ ພາຍໃນປີ 2011 ອີກດ້ວຍ ດັ່ງທີ່ທ່ານຈະຕຸພອນ ໄດ້ຖະແຫລງຊີ້ແຈງວ່າ: ບໍລິສັດພະລັງງານໄຟຟ້າຣາດຊະບຸລີ ຈາກປະເທດໄທ ມີສັດສ່ວນການຮ່ວມລົງທຶນໃນໂຄງ ການເຂື່ອນແມ່ນໍ້າງື່ມ 2 ແລະ 3, ໂຄງການລະ 25% ພ້ອມກັນນີ້ ກໍຍັງມີສັດສ່ວນການຮ່ວມລົງທຶນໃນໂຄງການຫົງສາລິກໄນຕ໌ ຢູ່ແຂວງໄຊຍະບຸລີ ແລະໂຄງການເຂື່ອນເຊປຽນ-ເຊນໍ້ານ້ອຍ ຢູ່ທີ່ແຂວງຈໍາປາສັກແລະອັດຕະປື ໃນສັດສ່ວນ 40% ແລະ 25% ຕາມລໍາ ດັບ ໂດຍຖ້າຫາກວ່າ ການກໍ່ສ້າງສໍາເລັດທັງ 4 ໂຄງການພາຍໃນປີ 2017 ເປັນຢ່າງຊ້ານັ້ນ ກໍຈະເຮັດໃຫ້ສາມາດຜະລິດກະແສໄຟຟ້າ ເພື່ອສົ່ງຂາຍໃຫ້ກັບ EGAT ຂອງໄທໄດ້ ໃນປະລິມານລວມຫລາຍກວ່າ 3,000 MW